Сложна и обезпокоителна ситуация възниква през 1962 г. в т.нар. Карибска криза. Съветският съюз установява балистични ракети със среден обсег на 140 km от САЩ, вероятно като пряк отговор на американското дислоциране на ракети Юпитер в Турция. След интензивни преговори, СССР премахва ракетите от Куба и решава да основе масивна програма за създаване на оръжия. В замяна, САЩ разглобява ракетните си площадки в Турция, макар това да се прави под тайна и да бива разкрито пред обществото едва след две десетилетия. Никита Хрушчов дори не разкрива тази част от споразумението, когато бива атакуван от политически противници за неправилното подхващане на кризата. Забавената комуникация по време на кризата води до създаването на гореща телефонна линия между Москва и Вашингтон с цел установяване на пряка комуникация между двете ядрени сили.